ต่างชาติบุกไม่หยุด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 7 ต.ค. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 7 ต.ค. 2553
โดย....นายกระทิง &amp; หญิงฟลอร์
 




หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 7 ต.ค. 2553
 
...หุ้นไทยวันที่ 6 ต.ค. เป๋ไปมา ทำท่ายืนบวกไม่อยู่ ชั่วโมงสุดท้ายได้แรงซื้อหุ้นพลังงาน กระชากดัชนีขึ้นปิดสูงสุดของวัน 979 จุด พุ่ง 9.72 จุด มูลค่าซื้อขาย 38,154 ล้านบาท 
...ต่างชาติกลับมาซื้อหนัก 2,738 ล้านบาท สถาบันกองทุน และพอร์ต บล.ช่วยกันซื้อ ส่วนรายย่อยขายเจ้าเดียว 3,176 ล้านบาท 
...ค่าเงินบาทแข็งโป๊ก ทำสถิติใหม่หลุด 30 บาท/เหรียญสหรัฐไปแล้ว เป็นสัญญาณบอกว่าเงินต่างชาติยังอยู่คู่ตลาดทุนไทย วนเวียนเข้าออกไม่ตลาดหุ้นก็ลงตราสารหนี้ 
...หุ้นบ้านปู (BANPU) แรงไม่ยั้ง แรงซื้อจุดพลุไล่ราคาบวก 20 บาท ส่งตัวอนุพันธ์อ้างอิงหุ้นสามัญ (DW) BANP13CA พุ่งปรี๊ด 2.10 บาท ... ผิดกับปูนใหญ่ (SCC) หุ้นแม่บวกได้ แต่ DW กลับสวนทางปักหัวลงหนัก 
...ก.ล.ต.ยืดอกยอมรับเกณฑ์เทิร์นโอเวอร์ลิสต์ และเกณฑ์แคชบาลานซ์ที่ตลาดหลักทรัพย์ใช้กับหุ้นสามัญ ไม่เหมาะสมกับ DW ส่วนเกณฑ์จะออกมาหนักหรือผ่อนเบา ต้องใช้เวลาศึกษาอีกระยะหนึ่ง
...ช่วงราคาถ่านหินขาขึ้น เลยได้เห็น “พนม ควรสถาพร”บิ๊กเอเชียกรีน (AGE) หน้าตาสดใส ท่าทางมีความสุขสุดๆ นอกจากเห็นรางๆ กำไรไตรมาส 3 มาแต่ไกล แถมยังมั่นใจยอดขายถ่านหินปีนี้ทะลุเป้า 1.2 ล้านตัน